**232/2020. (XI. 26.) „kt.” sz. h a t á r o z a t**

**Karcag Város Önkormányzatának a Belügyminisztérium által indított Járási Startmunka Mintaprogram Projekt terveinek benyújtása érdekében kötendő megállapodásról**

Karcag Városi Önkormányzat Képviselő-testülete (a továbbiakban: Képviselő-testület) az Alaptörvény 32. cikk (1) bekezdés b) pontjában meghatározott jogkörében eljárva, Magyarország helyi önkormányzatairól szóló 2011. évi CLXXXIX. törvény 10. §-ában biztosított feladatkörében eljárva, figyelemmel a közfoglalkoztatáshoz nyújtható támogatásokról szóló 375/2010. (XII.31.) Korm. rendeletre,valamintaz Alaptörvény 53. cikk (1) bekezdése alapján a Kormány által kihirdetett veszélyhelyzetre való tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében meghatározott jogköre alapján, az alábbiak szerint dönt:

1. Felhatalmazza a Városi Önkormányzat Városgondnokságát, hogy a Belügyminisztérium által indított Járási Startmunka Mintaprogram projekt terveit az alábbi programokra készítse el:
* mezőgazdasági program
* helyi sajátosságra épülő közfoglalkoztatási program
* szociális jellegű program
	+ belvíz elvezetési program
	+ mezőgazdasági utak rendbetétele program
	+ illegális hulladéklerakó-helyek felszámolása program
	+ közúthálózat karbantartása program

Az elkészített programtervet benyújtás előtt jóváhagyásra nyújtsa be Szepesi Tibor polgármesternek.

1. Felkéri a Városi Önkormányzat Városgondnokság igazgatóját a Belügyminisztérium által indított Járási Startmunka Mintaprogram a polgármester által jóváhagyott projekt terveinek határidőre történő benyújtására.
2. A benyújtott program tervek pozitív elbírálása esetén, a szükséges közbeszerzési eljárásokat indítsa meg.
3. Jelen határozatban foglalt feladat végrehajtásával a Karcag Városi Önkormányzat Városgondnokság képviseletében eljáró Molnár Pál igazgatót bízza meg.

Felelős: Molnár Pál Karcag Városi Önkormányzat Városgondnokság Igazgatója

 Határidő: 2020. december 31.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal, Aljegyzői iroda, helyben
5. Karcagi Polgármesteri hivatal Költségvetési, Gazdálkodási és Kistérségi Iroda, helyben
6. Karcagi Polgármesteri Hivatal, Szabóné Fábián Éva humánpolitikai ügyintéző, helyben
7. Városi Önkormányzat Városgondnokság Igazgatója, Karcag, Villamos u. 109.
8. Jász-Nagykun-Szolnok Megyei Kormányhivatal Karcagi Járási Hivatal Foglalkoztatási Osztály, Karcag, Madarasi út 27.

Karcag, 2020. november 25.

|  |  |
| --- | --- |
|  | **(: Szepesi Tibor :)** |
|  | polgármester |